Z A P I S N I K
25. sjednice Vijeća Mjesnog odbora Dubrava - središte,
održane 10. srpnja 2023.
u prostoru objekta mjesne samouprave, Međugorska 55,
s početkom u 18:00 sati




NAZOČNI ČLANOVI VIJEĆA: Ivana Blažević, Raco Jaković, Marija Orešić, Svan Relac, Damir Nehyba, Ivana Lulić, Lucija Matić, Antonija Majić



NENAZOČNI ČLANOVI VIJEĆA:  Božidar Macan



Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 24. sjednice Vijeća, održane 19. lipnja 2023., bez izmjena.

	Na prijedlog predsjednice Vijeće jednoglasno utvrđuje


D N E V N I    R E D:

1. Godišnji izvještaj o izvršenju Financijskog plana Mjesnog odbora Dubrava – središte
za 2022.
2.  Aktualna komunalna problematika
3. Zahtjev za jednokratno korištenje prostora Mjesnog odbora Dubrava Središte – donošenje zaključka
3. Pitanja, prijedlozi i obavijesti.



Ad 1.   Godišnji izvještaj o izvršenju Financijskog plana Mjesnog odbora Dubrava -
središte za 2022.g

Članovi Vijeća primili su pisani materijl uz poziv.
U raspravi sudjeluju svi prisutni.
Vijeće jednoglasno donosi

Godišnji izvještaj o izvršenju Financijskog plana Mjesnog odbora Dubrava - središte za 2022.
/Godišnji izvještaj nalazi se u privitku ovog zapisnika i njegov je sastavni dio/



Ad 2.  Aktualna komunalna problematika

Predsjednica obavještava članove da i dalje nisu započeli radovi na izgradnji vodoopskrbnog cjevovoda u Ulici križnog puta od Konjščinske ulice do Zavidovićke ulice, ali da do sjednici nije dobiven nikakav odgovor od strane nadležnih službi. Članovi vijeća dolaze do zaključka da je potrebno zatražiti regulaciju tlaka u cijevima kako bi se smanjila učestalost pucanja cijevi.
Na lokaciji Međugorska ulica nasuprot 12. Gimnazije duže vrijeme dolazi do pucanja cijevi te je sanacija bila više puta, ali do sada nije uklonjen problem.
Predsjednica također obavještava da nije dobiven odgovor niti vezano na Zaključke o neodržavanim česticama. 



Ad 3.  Zahtjev za jednokratno korištenje prostora Mjesnog odbora Dubrava - središte 

Članovi Vijeća primili su pisani material uz poziv.
U raspravi sudjeluju svi prisutni.

Vijeće jednoglasno donosi 


Z A K L J U Č A K 
o zahtjevu za jednokratno korištenje prostora Mjesnog odbora Dubrava - središte 


Vijeće Mjesnog odbora Dubrava – središte suglasno je sa zahtjevom za jednokratnim korištenjem prostora sukladno zahtjevu gđe Maje Filipović
 


Ad 4. Pitanja, prijedlozi i obavijesti.
[bookmark: _GoBack]Kako je na nivou cijele četvrti košnja i održavanje zelenih površina duže vrijeme upitno, potrebno je zahtijevati od nadležnih službi hitnu košnju na lokaciji dvorišnog prostora Mjesnog odbora, na širem prostoru oko OŠ dr. A. Starčevića, u blizini 12. Gimnazije, Kolakova ulica i dr.
Također je potreban hitni izlazak komunalnih redara na lokacije Međugorske ulice, Ljubijske ulice ( veća križanja ), križanje Hrv. Proljeća i Teslićke ulice te sve ostale zapuštene privatne parcele.


Budući da nitko nema dodatnih pitanja predsjednica zaključuje sjednicu.

Dovršeno u 18,40 sati.
U Zagrebu, 10. srpnja 2023.

KLASA: 024-08/23-003/1417
URBROJ: 251-13-11-5/010-23-2

Zapisnik sastavila:  							Predsjednica 
Ivana Blažević, 						    Vijeća Mjesnog odbora
predsjednica Vijeća Mjesnog odbora				        Dubrava – središte

Ivana Blažević


